Halkara Owgan prezidenti Molla Omary saılawlara çagyrdy Iıul 12, 2012
Owganystanyň prezidenti Hamid Karzaı prezident köşgüniň öňünde gurnalan metbugat konferensiıasynda çykyş edıär. Kabul, 12-nji iıul, 2012.
Penşenbe güni Owganystanyň prezidenti Hamid Karzaı talybanlaryň lideri Molla Omaryň-da bu ıurtda geçiriljek saılawlara gatnaşyp bilejekdigini aıtdy.
Bu barada habarçylara beren interwıusynda prezident Karzaı: “Molla Omar öz dostlary bilen gelip, syıasy partiıa döredip, syıasat bilen meşgullanyp we saılawlarda dalaşgär bolup hem biler. Eger halk oňa ses berse, bu onuň üçin gowy zat. Ol ıolbaşçylygy-da öz eline alyp biler” diıdi.
Amerikanyň Birleşen Ştatlary Talyban güıçleriniň iň esasy liderlerinden biri bolan Molla Omaryň ele salynmagyna mümkinçilik berjek maglumat üçin 10 million dollar sylag beriljekdigini yglan edipdi.
Niredeligi belli däl
Waşington Molla Omary 1996-njy ıyl bilen 2001-nji ıyl aralygynda Owganystanyň territoriıasynda Al-Kaıda toparynyň söweşijilerine, şol sanda bu toparyň lideri Osama bin-Ladene hem pena berenlikde aıyplaıar.
Owganystanda Molla Omaryň liderligindäki Talyban režimi 2001-nji ıylda amerikan goşunlary tarapyndan agdarlaly bäri onuň niredeligi belli bolman galıar. Käbir synçylar onuň Owganystandaky ıa-da Pakistandaky puştun taıpalarynyň ıaşaıan ıerlerinde gizlenıän bolmagynyň mümkindigini aıdıarlar.
Owganystanda indiki prezidentlik saılawlary 2014-nji ıyla planlaşdyrylıar. Şol ıyl hem NATO güıçleriniň bu ıurtdan çykmaklaryna garaşylıar.
Prezident Hamid Karzaı şu ıylyň başynda eden çykyşlarynyň birinde prezidentlik saılawlarynyň 2013-nji ıylda geçirilip bilinjekdigini-de ıaňzydypdy.
İurduň konstitusiıasyna laıyklykda Hamid Karzaıyň özi indiki saılawlarda üçülenji möhlet prezidentlige dalaş edip bilmeıär. Ol bu wezipede indi on ıyldan gowrak wagt bäri otyr.
Hamid Karzaı öz hökümetine garşy göreşıän Molla Omary we beıleki söweşijileri zorlukly çärelerden ıüz öwrüp, parahatçylykly integrasiıa prosesine goşulmaklyga çagyryp gelıär.
Penşenbe güni Kabulda gurnalan metbugat konferensiıasynda hem ol özüniň bu çagyryşyny ıene bir gezek nygtap: “Özlerini beılekileriň elindäki gurjak hökmünde alyp barmaıan we ıurduň içinde biziň bilen çözülişmeli meseleleri bar bolan ähli owganystanlylary biz islendik görnüşdäki gepleşiklere çagyrıarys” diıdi.
Talyban güıçleri Karzaıyň çagyryşlaryny şu çaka çenli yzygiderli inkär edip gelıärler.